Document ID: /roh_data/filtered/fineweb-2-filterrobots_roh.jsonl.gz/48832

Il sistem da clom d'urgenza en Svizra duai daventar pli fidabel. La Confederaziun ha perquai sviluppà in model da referenza cun las organisaziuns d'urgenza e la Swisscom ch'è responsabla per ils cloms d'urgenza. Quai èn per exempel 117, 118, 144.
En cas ch'i dat in'interrupziun da la rait tar la Swisscom duain auters purschiders transmetter ils telefons d'urgenza. Plinavant duai la disponibladad da las centralas d'urgenza vegnir garantida tras in purschider supplementar.
Ils onns passads hai dà pliras pannas tar la Swisscom. Pliras giadas n'èn ils numers d'urgenza betg pli stads cuntanschibels per in pli lung temp.